Festa Ċentinarja 2010 San Publju Patrun ta' Malta Strument Uniku fl' Oratorio - San Publju ta' Malta Il-Festa tal-Pajżan tagħna San Publju ilha tiġi ffestiġjata ħmistax fuq l-Għid il-Kbir għal dawn l-aħħar mija u sitta u ħamsin sena, għax qabel kienet issir fil-21 ta' Jannar, u neħħi xi okkażżjonijiet rari li l-Parroċċa ma kellhiex kontroll fuqhom, il-festa kienet tiġi trasferita kif proprju din is-sena qed nittrasferuwa minħabba ż-żjara tal-Q.T. il-Papa Benedittu XVI. Fil-Festa ta' din is-sena qed infakkru wkoll l-400 sena meta San Publju kien ġie ddikjarat Patrun ta' Malta u kif inhu xieraq huma bosta l-attivitajiet li qed isiru biex ifakkru dan l-avveniment kemm fil-Furjana u kemm fi bnadijiet oħra fi gżiritna bl-iskop li l-Qaddis Publju jkun aktar magħruf fostna l-maltin. Is-Societa' Filarmonica Vilhena ma baqgħetx lura u nhar it-tlieta 13 t' April fil-Katidral ta' l-Imdina ser itellgħu l'Oratorio San Publju ta' Malta, kitba ta' Chris Vella l-Vici President ta' l-istess socjeta' u kompożizzjoni tas- Surmast direttur Mro. Minbarra li l-orkestra ser tkun komposta minn il'fuq minn 40 strument, fiha ser naraw u nisimgħu strument ċkejken li qatt ma ndaqq fl-ebda banda u li warajh għandu storja li jien qed nikteb f'nofs Marzu li għadda kont ġejt mitlub mid-direzzjoni ta' l'Oratorio biex fil-qosor nikteb din il-ġrajja li fil-Furjana kienet seħħet 56 sena ilu. Kienet xewqa kbira ta' missirijietna l-Furjaniżi li fil-kampnar tal-knisja Arcipretali tan-naħa ta' Barcellonetta ikun fih qanpiena li tkun magħrufa bħala l-qanpiena l-kbira u għalkemm mal-medda tas-snin kienu saru bosta attentati biex dan il-għan jintlaħaq, kellha tkun il-ġenerozita' tal-Furjaniż is-sur Manuel Cassar, negozjant magħruf bil-parapett armat bl-iskrappjar tal-ħadid wara s-sur fejn flokha llum naraw il-Binja Vilhena, kif ukoll bil-ġenerożita' tal-poplu furjaniż kif tgħid l-iskrizzjoni bil-latin imnaqxa fil-qanpiena li tfisser hekk Qanpiena Li twiddeb il-fidili t-talb 'l Alla jgħollu Bil-ġenerożita' ta' Manuel Cassar u tal-Poplu Furjaniz magħmula '1 Marija SSma. Omm tal-Grazzja U T'Sant' Antnin ta' Padova. Mikiel Gonzi Arcisqof ta' Malta Fi żmien l-Arċipriet Anton Debono Iddedika A. D. MCMLIV. Kien ta' ferħ kbir għalina li għexna dak iz-zmien li kellna x-xorti naraw il-qanpiena akkompanjata mil-Banda Vilhena ddur mat-toroq ewlenin tas-Subborg kif ukoll il- konsagrazzjoni tagħha mill-Arċisqof Mikiel Gonzi u t- tlugħ fil-kampnar taħt id-direzzjoni ta' l-istess benefattur is-Sur Cassar li kien ukoll il-parrinu tagħha, kif jixhdu dawn ir-ritratti. 7) Meta nkiteb l-Oratorio u ġiet komponuta l-mużika, il-ħsieb taż-żewg kittieba kien li bejn it-tieni u t-tielet att, id-daħla 7 tat-trijonf ta' l-orgni jsir f'liema knisja jsir L'Oratorio, jindaqqu daqs minuta w nofs tokki bil-qanpiena l'kbira, iżda meta ġew biex isir fil-knisja Katidrali, kien hemm : risposta fin-negattiv minħabba li jista' jinqala xi preċedent. Paġna 26 Soċjeta' Filarmonika Vilhena 14, Triq Sta. $ — Festa Ċentinarja 2010 w San Publju Patu n ta' Malta L-Oratorio— San Publju ta' Malta Iżda t-tokki laħqu nkitbu kemm fil-versi u kemm fil-mużika u ma kienx faċli għaż-żewg kittieba li jaqlawhom mill-iscript, pero' id-diriġenti sabu soluzzjoni oħra. Kienu kellmu lis-sinjura Rose Marie Stafrace, bint is-sur Manwel, li mill-ewwel aċċettat li jużaw il- mudell tal-bronz tal-qanpiena li għandna fil- kampnar kif tidher fir-ritratt. Wisq probabbli li meta dan il-ktieb Programm tal-Festa jitqassam bħal kull sena fid-djar Furjaniżi, 1'Oratorio jkun diġa' sar, iżda jista' jkun hemm xi ħadd li jirrapurtah f'dan l-istess ktieb jew f'dak tas-sena d-dieħla. Għax dan l-artiklu ktibtu xahar qabel li l'Oratorio San Publju ta' Malta sar fil-Katidral ta' l-Mdina, irrid nieħu l-okkazjoni li nawgura kull suċċess lil dawk kollha li b'xi mod jew ieħor ser jieħdu sehem fih. Jawgura Il- Festa T-Tajba Lill-Furjanizi Kollha Soċjeta' Filarmonika Vilhena 14, Triq Sta. Anna,Floriana FRN 9013 - info(Ovilhenabċ.com — Radju96.1 VilhenaFM-96.1FM Paġna 27